tomron87/hebrew-wikipedia-sentences-corpus huggingface dataset:
מהלך המשימה הם קוראים לתגבורות.
פיל יוצר, קונה ומוכר נשקי ירי ופצצות, כידוע.
בסצנת המשימה השנייה, הוא מתעסק עם פצצה בשלט רחוק.
הוא לוחץ מספר פעמים על השלט, אך הפצצה לא מתפוצצת.
תוך כדי שהוא לוחץ על כפתור השלט מספר פעמים, הוא מתקרב אל הפצצה כשהשלט בידו השמאלית אשר מכוונת אל הפצצה.
טומי מתחבא, והפצצה מתפוצצת וקוטעת את ידו של פיל.
המטרה היא להסיע את פיל למקום בו ירופא לפני שימות תוך כדי שיש עילומים ותעתועים בזמן שמסיעים אותו, וקשה לשלוט על הרכב.
בראשונה היעד הוא לבית החולים, אך כשאר מגיעים לשם, פיל אומר שאי אפשר שם מפני שיש שם יותר מדי שוטרים שיכולים לזהות אותו.
הוא שולח את טומי למקום אחר בו ירופא.
בזמן הנסיעה יש מין מכל שמתרוקן ומראה את מצב בריאותו של פיל.
ככל שהזמן חולף, המכל מתרוקן יותר ויותר.
כאשר הרכב פוגע בעצמים שונים, מצב בריאותו של פיל מתרוקן עוד יותר.
לאחר שתי המשימות נפתחת אצל פיל חנות בה טומי יכול לקנות כלי נשק חזקים במיוחד (מיניגאן, משגר טילים, מקלע מינימי ורימונים בשלט רחוק).
אומברטו רובינה (1947-): מנהיג הכנופיה הקובנית ובעל מסעדה, מתעב את כנופיית ההאיטים אך מעולם לא הפגין מאמץ נגדה - עד מלחמת הכנופיות שלקרינגטון הייתה יד בתחילתה.
לאחר שטומי נשלח על ידי קרינגטון בתחפושת של קובני להרוג את מנהיג ההאיטים, הוא וטומי מתחילים שותפות עסקים על מנת להרוס את כנופיית ההאיטים ובסוף מפוצצים את מפעל הסמים של ההאיטים.
בסוף המשימות שלו, טומי מתקבל כחבר של כבוד בכנופיה הקובנית.
אנטי פאולט (1930-): אישה זקנה ומנהיגת כנופיית ההאיטים.
הפכה למנהיגת הכנופיה אחרי שטומי - במסווה של קובני - הרג את המנהיג הקודם בהוראת אייברי קרינגטון.
נותנת לטומי סמים ("וודו") שגורמים לו להיות במצב מטושטש ולעבוד בשבילה.
בסוף היא אומרת לטומי שהיא לא זקוקה לו.
לבסוף, טומי וחבריו הקובנים מפוצצים את מפעל הסמים שלה.
"ביג" מיטץ' בייקר (1944-): ביג מיטץ' הוא מנהיג כנופיית האופנוענים של וייס סיטי.
בעברו היה חייל במלחמת וייטנאם, ואחרי המלחמה חזר לכנופייתו.
טומי עובד עם מיטץ' על מנת שכנופייתו תאבטח את הופעתם של "לאב פיסט".
למרות מראו הקשוח, מיטץ' הוא נחמד ובעל קול רגוע.
רוכב על אופנוע "מלאך" ("אנג'ל") מתקדם.
כדי לגרום למיטץ' וכנופייתו לאבטח את הופעתם של "לאב פיסט" טומי נשלח לשלוש משימות.
בראשונה הוא משתתף במירוץ אופנועים מסוג מלאך ("אנג'ל") או דרך חופשית ("פריוואי") (הארלי דיווידסון).
בשנייה נשלך טומי לעשות כמות מסוימת של "בלגן".
בשלישית הוא נשלך להחזיר את רכבו של מיטץ' מכנופיה עוינת.
סטיב סקוט (1939-) (מדובב על ידי דניס הופר): סטיב הוא במאי סרטי פורנו בעל חיבה רבה לכרישים והבעלים של סטודיו הצילום בוייס סיטי.
טומי מתחיל לעבוד עם סטיב אחרי שהוא קונה ממנו את הסטודיו במטרה לביים סרטי רבי-מכר פורנוגרפיים.
במשימה הראשונה שניתנת לטומי לאחר קניית הסטודיו, נשלך טומי למצוא בנות יפות.
הוא מסביר שהוא מכיר שניים: את קנדי סאקס, חשפנית בלבוש תחתונים וחזייה עם דגל אמריקה מודפסת עליהם, ואת בתו של קורטז.
העיר פתוחה לתנועה בפני השחקן והוא בוחר את סדר המשימות שברצונו לבצע.
ככל שהשחקן מבצע יותר משימות ומתקדם בעלילה, כך נפתחים בפניו אזורים חדשים של העיר ומשימות חדשות.
ישנן שני סוגי משימות עיקריות: משימות הקשורות במישרין לעלילה ויש לבצען כדי להתקדם במשחק, ומשימות צדדיות שביצוען מוסיף כסף ונשק לשחקן.
המשימות מגוונות ובהן פעילויות פליליות רבות, כגון: שוד, סחיטת דמי חסות, סחר בסמים, רצח, גנבת מכוניות, איומים ועוד.
כמו כן, במשחק ניתן להשתמש במגוון רחב של כלי נשק: אקדחים, תת-מקלעים, רובי סער, חומרי נפץ מסוגים שונים, רימונים, להביורים, בקבוקי תבערה ואפילו כלי נשק כבדים כמו משגר רקטות אישי ומיניגאן (מקלע רב קני).
השחקן גם יכול לגנוב מסוקים ומטוסים, ואף כלי רכב צבאיים כגון טנקים ומסוקי קרב.
בעת נהיגה, במהלך המשחק, השחקן יכול לבחור תחנת רדיו להאזנה, מתוך 9 תחנות רדיו שונות (7 תחנות מוזיקה ו-2 תחנות המתמקדות בראיונות).
לכל תחנה יש די ג'יי ופרסומות הומוריסטיות בין שיר לשיר.
כל תחנת מוזיקה מתמחה בז'אנר שונה.
מארז של אלבומי הפסקול יצא לחנויות ב-20 באוקטובר 2002 על ידי חברת סוני, בהפקת חברת Rockstar Games, וזכה להצלחה רבה.
אף על פי שישנם שינויים לא מעטים בין המשחק עצמו לבין אלבום הפסקול (הרשימות כאן נכתבו בהתאם למשחק ולא לאלבום).
כך למשל, תחנות הראיונות (K-Chat, VCPR) הנשמעות במשחק עצמו אינן מופיעות כלל באלבום הפסקול.
תחנות המוזיקה תחנה עטיפת אלבום מנחה ז'אנר שיריםV-Rock לזלו ג'ונס (מנחה רדיו אמיתי בארצות הברית) הבי מטאל, הארד רוק Twisted Sister - I Wanna Rock
השיר נכתב על ידי אחד ממפיקי המשחק, קרייג קונור, והוקלט במיוחד עבור המשחק)
תחנות הראיונות תחנה תכנים משודרים VCPRVice City Public Radio התחנה מכילה רק תוכנית אחת בשם Pressing Issues, תוכנית דיבורים בהנחייתו של מאוריס צ'אבז (מדובב על ידי פיליפ אנתוני רוגריגז).
במהלך המשחק קיימים 3 פרקים של התוכנית, כל אחד מהם בנושא מסוים ועם 3 אורחים שונים:
נושא 1: ביטחון הציבור: המתארחים מדברים על ביטחון הציבור בעיר Vice City, לאחר עליית גל הפשיעה, דבר שקרה גם בגלל בואו של טומי ורסטי (הדמות שאותו תשחקו במשחק) לעיר.
נושא 2: מוסריות: פאנל האורחים מדבר על מוסריות, ולכל אחד מהאורחים יש מושג רחב על הנושא.
נושא 3: תפיסה וחשיבה חיובית: האורחים דנים על תפיסות שונות של החיים.
כל מספר דקות השידור מועבר למישל מונטניוס (מדובבת על ידי קלי גסט) וג'ונתן פרילודר (Freeloader - טפיל) (ג'ונתן מדובב על ידי פט אולסן), שמבקשים תרומות לתחנה (אף על פי שהם עשירים, על פי מישל:
אין פרסומות רגילות בתחנה, ויש רק את התחנונים הבלתי פוסקים של מישל וג'ונתן, מכיוון ש־VCPR היא תחנת רדיו ציבורית ולכן נשענת על תרומות.
| K-Chat || תוכנית אירוח בהנחיית איימי שקנהוסן''' (מדובבת על ידי ליינה וובר).
בתוכנית מתארחים סלבריטאים מ-Vice City, ומאזינים לפעמים עולים על הקו לדבר עם המנחה ועם המתארח.
בשנת 2006 יצא משחק נוסף המתבסס על Vice City.
המשחק, שנקרא Grand Theft Auto: Vice City Stories, מתרחש מספר שנים לפני עלילת המשחק הראשי ומתארת כיצד הגיעו הדמויות המשניות בו למעמדן.
הדמות הראשית היא ויקטור וואנס, אחיו של לאנס וואנס, שנרצח ב-GTA Vice City על ידי ריקרדו דיאז.
המשחק, המיועד לקונסולת ה-PSP, מציג מספר אפשרויות חדשות, ביניהן היכולת לעצב ולשדרג בתים, כך שיתאימו למשימות השחקן בעוד הוא מתקדם בעולם התחתון של העיר.
כמו כן מופיעים מספר כלי רכב חדשים בהם יכול השחקן לעשות שימוש.
שינוי בולט נוסף הוא היכולת לשחות, בעוד שברוב משחקי העבר כל התקרבות למים הייתה גורמת למות דמות הגיבור.
ב-29 באוקטובר 2012, במלאת 10 שנים ליציאת המשחק, יצאה גרסה מיוחדת של המשחק למכשירים ניידים מבוססי iOS ואנדרואיד.
המשחק זכה להצלחה רבה, וקיבל ציונים גבוהים מאוד מאתרי המשחקים.
אתר IGN דירג אותו בציון 9.7 מתוך 10 ומגזין הפלייסטיישן 2 הרשמי של ארצות הברית דירג אותו בציון 10. המשחק הפך למשחק הרביעי הנמכר ביותר לפלייסטיישן 2.
עם זאת, גרסת המחשב של המשחק קיבלה ביקורות קשות על השליטה המסורבלת, שמתגלית בעיקר כאשר מטיסים מטוס או מסוק.
לביקורת דומה זכה גם המשחק הבא אחריו.
המשחק גם עורר מחלוקות קשות על האלימות הרבה שבו (בדומה לביקורות שהושמעו על שאר המשחקים בסדרה), וגם בגלל גזענות - עידוד פגיעה באנשים ממוצא האיטי וקובני במטרה להתקדם במשחק.
בדומה לקודמו, במשחק הגיבור גם יכול לקיים יחסי מין עם זונות, דבר המעלה לו את "מדד הבריאות" ועוזר לו להתקדם.
Grand Theft Auto III (בתרגום חופשי לעברית: "גניבת כלי רכב 3", ידוע גם בראשי התיבות GTA III) הוא משחק פעולה-הרפתקה, השלישי בסדרת משחקי הווידאו Grand Theft Auto שפותחה על ידי חברת Rockstar Games.
משחק זה הוא הראשון בסדרה, בו הוצגה גרפיקה תלת־ממדית.
המשחק מתמקד בדמותו של פושע אנונימי, המנסה לעלות בהיררכיה של עולם הפשע בעיר "ליברטי סיטי".
ב-2011 יצא המשחק בגרסאות המותאמות למערכות ההפעלה IOS ואנדרואיד.
GTA 3 הוא משחק ירי בגוף שלישי.
בניגוד למשחקים הקודמים בסדרה המצלמה נמצאת מאחורי השחקן ולא במבט-על.
בנוסף, המשחק מתפקד בדומה למשחק נהיגה כאשר הדמות נמצאת בתוך רכב.
השחקן יכול לבצע פעולת שונות שעוזרות לו להתקדם במשחק, כגון: תקיפה (בנשק חם או קר), גנבת מכוניות ונהיגה.
ככל שהשחקן מבצע יותר פשעים, כך הוא צובר יותר "כסף", ונהיה מבוקש יותר על ידי כוחות הביטחון.
קיימות שש דרגות חומרה בפשעים, ובהתאם למצב הפושע, כוחות גדולים וחזקים יותר ינסו לעצור או להרוג אותו.
המשימות מגוונות ובהן פעילויות פליליות רבות, כגון: תקיפה, שוד, סחיטת דמי חסות, סחר בסמים, רצח, גנבת מכוניות, איומים ועוד.
כמו כן, במשחק ניתן להשתמש במגוון רחב של כלי נשק: אקדחים, תת-מקלעים, רובי סער, חומרי נפץ מסוגים שונים, רימונים ואפילו משגר רקטות אישי.
סיקור קצר : העלילה מתרחשת ב-2001. קלאוד, הדמות הראשית, שודד בנק יחד עם חברתו קטלינה והקרטל הקולומביאני, אך היא בוגדת בו והוא נשלח לכלא והוא ושני חברים שלו בורחים ולאחר מכן הוא מחסל מאפיונרים שלה ואחר כך הורג אותה
סיקור ארוך : קלאוד, הדמות הראשית, שודד בנק יחד עם חברתו קטלינה והקרטל הקולומביאני, אך היא בוגדת בו והוא נשלח לכלא ברכב משוריין ביחד עם עוד שני אסירים: "8-בול", מומחה לפצצות, ואסיר אסייתי זקן עלום שם.
בדרכו לכלא, מותקף הרכב בו הוא מובל על ידי הקרטל הקולומביאני, כדי לחטוף אסיר אחר שנמצא יחד עמו באותה שיירה.
קלאוד חובר לאייט בול (8ball) ויחדיו הם נמלטים לכיוון רובע פורטלנד.
כתוצאה מהפיצוץ מושמד הגשר המחבר את פורטלנד לרובע סטאונטון, הנקרא גשר כלאהן.
קלאוד מתחיל לעבוד עם לואיג'י גוטרלי ומיקי האמפיסט, זוג גנגסטרים של משפחת הפשע "ליאוני" שמנהלים מועדון חשפנות הנקרא "מועדון סקס 7".
לואיג'י מכיר את קלאוד לג'ואי ליאוני, בנו של סלבטור ליאוני ראש משפחת הפשע, שעובד בתור מוסכניק במוסך של עצמו.
אחרי שקלאוד מסיים לעבוד בשביל לואיג'י (מיקי לא עבד עם קלאוד כל כך הרבה ולא דיבר איתו) ג'ואי מכיר לו את טוני סיפריאני (הפרוטגוניסט של GTA:LCS), סגנו של סלבטור, שמעוניין בהשמדת כנופיית ה"טריאדס" ונעזר בקלאוד.
טוני מרגיש שקלאוד מוכן להיפגש עם סלבטור ליאוני ומזמין אותו למפגש של חברי המאפיה.
סלבטור מתחיל להעסיק את קלאוד בעבודות שונות על מנת להשמיד את הקרטל הקולומביאני, ובאותו זמן פוגש את מרייה לאטור, אשתו של סלבטור.
בסופו של דבר קלוד מתעמת עם קטלינה, חברתו לשעבר אשר בגדה בו במהלך שוד הבנק שפתח את המשחק, וזוכה לנקמתו.
המשחק מתרחש בעיר "ליברטי סיטי" (גרסה וירטואלית של ניו יורק) המתוארת כ"מקום הנורא ביותר באמריקה".
העיר מוצגת כמקום מושחת, המלא במאפיונרים, הומלסים, זונות ופוליטיקאים מושחתים.
כמו כן, העיר מחולקת לשלושה אזורים: "פורטלנד" (אזור התעשייה, "סטנטון איילנד" (רובע העסקים) ו"שרווד וייל" בה יש את נמל התעופה ורובע המגורים בעיר (פרברים).
בעיר ישנן כנופיות רחוב רבות השולטות באזורים שונים ותוקפים חברי כנופיות אחרות ובהן את הגיבור עצמו.
Give Me Librety - אייט בול וקלוד פוגשים את לואיג'י גוטרלי שמבקש שיסיע את חברתו למועדון שלו.
The Fuzz Ball - המשימה האחרונה עם לואיג'י בה צריך להסיע את הבחורות שלו לטקס מיוחד, בו משתתפים שוטרים (לכן הוכנסה המילה Fuzz).
Mike Lips Last Lunch - המשימה הראשונה עם ג'ואי בה צריך לחסל את חבר כנופיית פורלי, מייק ליפס פורלי.
Triads and Tribulations - כנופיית לאון פולשת לשטחה של הטריאדס וטוני מבקש להסיע חברי כנופיה לפלישה.
Blow Fish - טוני מבקש מקלוד לפוצץ משאית זבל במפעל הדגים של הטריאדס כדי לחסל את מקור הפרנסה של הכנופיה.
Cutting the Grass ו-Boom de Base - סלבטור מבקש מקלוד ואייט בול להרוס עסקת סמים גדולה של הקולומביאנים, הוא שולח את קלוד לעקוב אחרי אחד מהמודיעים של המאפיה הקולומביאנית ולהרוג אותו, ואחר כך להרוס את הספינה של הקולומביאנים בנמל.
Sayonara Salavatore - המשימה הראשונה עם אסוקה ברובע סטאונטון.
קלוד מגלה שסלבטור בגד בו ויוצא להרוג אותו.
ברובע פורטלנד "במועדון סקס 7" דקות לפני שסלבטור תכנן להרוג
The Exchange - המשימה האחרונה בה קלוד צריך לפוצץ מסוק קולומביאני ולתפוס את קטלינה בסכר קורצין.
קלוד: הדמות הראשית, פרוטגוניסט שקט, מעולם לא מדבר במהלך המשחק.
שמו לא נאמר במהלך המשחק והוא מתגלה לראשונה רק במשחק GTA San Andreas.
קטלינה: חברתו לשעבר של קלוד.
היא בוגדת בו במהלך שוד בנק, ונוטשת אותו למות.
שולטת בכנופיה הקולומביאנית ומנסה בהזדמנויות רבות להרוג את קלאוד.
קטלינה מופיעה גם ב-GTA: San Andreas ושם הכירה את קלאוד, והיא גם בת דודתו של סיזר.
8Ball: שותפו של קלוד ומומחה ליצור פצצות.
נמלט יחד איתו בתחילת המשחק בדרך לכלא.
סלבטור לאון: - ראש משפחת הפשע לאון.
פושע מנוסה ופרנואיד, אחד האנשים החזקים בליברטי סיטי.
בוגד בקלאוד ונרצח על ידו.
מדובב על ידי פרנק וינסנט.
מריה לטור: חברתו של ראש משפחת הפשע סלבטור לאוני.
מדובבת על ידי דבי מזר.
לואיג'י גוטרלי: מעסיקו הראשון של קלאוד.
חבר בארגון הפשע של משפחת לאון.
בעל מועדון חשפנות בשם Sex Club 7. מדובב על ידי ג'ו פנטוליאנו.
ג'ואי לאוני: בנו של סלבטור ובעל מוסך בדרום פורטלנד.
הוא לא מתעניין כל כך במאפיה כמו אביו.
מדובב על ידי מייקל רפפורט.
טוני סיפריאני: חבר בכיר במשפחת הפשע לאון.
מעיין פרודיה על דמותו של טוני סופרנו.
חי עם אימו ופוחד ממנה פחד מוות.
יש לו סכסוך ארוך שנים עם כנופיית ה"טריאדס".
טוני הוא גם הפרוטגוניסט של המשחק GTA:LCS.
מדובב על ידי מייקל מדסן.
אסוקה קאסן: מנהיגת כנופיית היאקוזה, אחת הכנופיות החזקות ברובע סטאונטון.
היא מענה את מיגל ובסוף נרצחת על ידי הקולומביאנים וקטלינה.
קנג'י קאסן: המנהיג השני של היאקוזה.
נרצח על ידי קלאוד בבקשת דונלד לאב, בחניון בסטאונטון איילנד.
ריי מוצ'אוסקי: שוטר מושחת, בעל קשרים עם כנופיות רבות בעיר.
משתכן בשירותים בבלוויל פארק וידוע בניסיונות סגירת חשבונות עם שותפים שלו לשעבר.
מדובב על ידי רוברט לוג'יה.
דונלד לאב: טייקון תקשורת ואיש עסקים.
מופיע במספר תחנות רדיו ובעל חברה בסטאונטון איילנד.
יעשה הכול כדי לשמור על עסקיו משגשגים ולהשיג חבילה מסתורית.
לבסוף, כשמקבל את החבילה ושולח אותה, הוא נעלם ולא ידוע מה עלה בגורלו.
מדובב על ידי קייל מקלאכלן.
תלבושת: בגדים שחורים ומשקפיים שחורים
תלבושת: חולצה עם ציורי עצים וכובע
תלבושת: בגדים סגולים / בגדים כחולים
בדומה למשחקים הקודמים בסדרה, גם משחק זה הציג פס-קול מושקע ביחס למקובל למשחקי מחשב בתקופה.
המשחק מציג 9 תחנות רדיו שונות שלהן ניתן להאזין כאשר נוהגים ברכבים השונים.
המוזיקה בחלקה הוקלטה במיוחד עבור המשחק ובחלקה שירים אמיתיים מוכרים.
לכל תחנה יש די ג'יי המנחה את השידורים בסגנון מוזיקלי ספציפי.
התחנות משדרות גם מבזקי חדשות ופרסומות שהוקלטו במיוחד, העוסקות באירועים שונים בעולם המשחק.
בנוסף ישנה תחנת רדיו המשדרת תוכניות ראיונות ודיבורים שאליהן מתקשרות דמויות מהמשחק ומספרות על הבעיות שלהן.
המשחק ספג ביקורת קשה על שימושו המופרז באלימות ויחסי מין, למשל בדריסה של הולכי רגל בעזרת מכונית, גדיעת גפיים בעזרת ירי, חיסול שוטרים וניידות משטרה, חיסול אזרחים וגנבת כספם ועוד.
יתר על כן, הפעולות הללו מזכות את השחקן בכסף ועוזרות לו להתקדם במשחק.
קלוד גם יכול לקיים יחסי מין עם זונות, דבר המעלה לו את "מדד הבריאות" ועוזר לו להתקדם.
במדינות רבות הוגבל המשחק להפצה מעל גיל 18, ובחלקן אף צונזר (הורדה כמות הדם המוצג על גבי המסך ובוטלו האפשרויות לביצוע פעולות מסוימות).
בשנת 2003 נרצחו שני אנשים על ידי בני נוער שטענו בחקירתם כי ביצעו את הרציחות בהשפעת המשחק.
משפחות הנרצחים תבעו סכום 246 מיליון דולר מיצרנית המשחק, מהחנות שהפיצה את אותו ואף מהחברה שייצרה את קונסולת הפלייסטיישן 2. החברות טענו להגנתן, כי אין למנוע הפצת תכנים אלה מפני שהם מוגנים בחוקה האמריקאית תחת התיקון הראשון.
אירועי המשחק מתפתחים בשנת 1998, לפני המאורעות של GTA 3.
ב-"Liberty City Stories" מופיעים גם האופנועים, שלא היו קיימים ב-GTA 3.
Grand Theft Auto IV (בתרגום חופשי לעברית: "גניבת כלי רכב 4", ידוע גם בראשי התיבות GTA IV) הוא המשחק השישי (מבחינה עלילתית) של סדרת משחקי הווידאו הפופולרית Grand Theft Auto.
המשחק פותח והופץ לקונסולות הפלייסטיישן 3 והאקס בוקס 360 ב-29 באפריל 2008. במהלך שנת 2009 הופצה גם גרסה עבור המחשב האישי.
במהלך שנת 2017 הופצה גרסת "תאימות לאחור" לקונסולת האקסבוקס וואן.
המשחק משתמש במנוע הגרפי "RAGE" המתקדם ולראשונה במנוע הפיזיקלי החדשני "Euphoria".
ניקו בליק, גבר בן 30 שמגיע מסרביה לעיר הדמיונית ליברטי סיטי (המבוססת על העיר ניו יורק), אחרי שלחם במלחמת בוסניה.
מהמלחמה נשאֲרו זיכרונות טרגיים, ולאחריה, כשידע רק אלימות בחייו, עבד בליק במזרח אירופה עבור פושע בעל קשרים וכוח, ריי בולגרין בהברחת אנשים לאיטליה.
אחרי שאחד המבצעים כשל, ניקו ברח מספינת ההברחה כדי להינצל ובולגרין האשים אותו בהפסד כספי.
לכן הגיע ניקו אל הספינה, שם שהה שבעה חודשים עד שהגיע לליברטי סיטי, לאחר סיפורים מבן דודו רומן על העושר, האחוזות, המסיבות והבחורות - החלום האמריקאי.
אולם כשהגיע, התברר לו שהכול היה שקר אחד גדול - רומאן אינו מתגורר בדירת פאר, כי אם בדירה קטנה ודחוקה והוא מנהל תחנת מוניות כושלת.
בנוסף, רומאן מכור להימורים וחייב כסף רב לאנשי העולם התחתון.
רומאן הוא האדם היחיד שניקו מכיר בליברטי סיטי, מה שהופך אותו לאחת הדמויות החשובות במשחק.
בשל הבעיות שבהן שקע רומאן, הוא ביקש עזרה מבן דודו, וזו הסיבה שהוא היה צריך לצדו את ניקו.
בשלב מאוחר יותר במשחק, מתגלה הסיבה האמיתית שעבורה ניקו הגיע לליברטי סיטי: בזמן המלחמה, ניקו היה בפלוגה של 15 חיילים.
אחד החיילים בגד בפלוגה ומכר מידע עליה לאויב, שארב לפלוגה וחיסל 12 מתוך 15 החיילים.
ניקו שמע שאחד החיילים ששרדו, פלוריאן קראביץ', נמצא בליברטי סיטי.
לאחר מכן מתגלה שפלוריאן יצא מהארון כהומוסקסואל ושינה את שמו לברני קריין.
ניקו גילה על חובותיו של רומאן, ולאחר שעבד עבור ולאד גלבוב, המאפיונר שלו רומן חייב כסף, החליט לרצוח אותו מפני ששכב עם מלורי, המזכירה בתחנת המוניות של רומאן ובת זוגו (שבהמשך מתארסת לו ובסוף המשחק אף התחתנה איתו).
במהרה הסתבך ניקו עם המאפיה הרוסית בראשות מיכאיל פאוסטין.
ניקו עזר לדימיטרי רסקלוב, יד ימינו של פאוסטין, ויחד השתלטו על ארגון הפשע.
אחרי שניקו התנקש בפאוסטין, הוא נבגַד על ידי רסקלוב, שהתגלה כחברו של בולגרין שנמצא בליברטי סיטי, ויצא מהתסבוכת בעור שיניו הודות לחברו הטוב ליטל ג'ייקוב הג'מייקני, אותו הכיר דרך רומן.
בהמשך המשחק, התחיל ניקו לעבוד כנגד רצונו עבור סוכן ממשלתי עלום שם (נקרא "U.L.
Paper"), שכפה על ניקו להילחם כנגד מספר פושעים בליברטי סיטי.
את הסוכן הכיר ניקו בעזרת חברתו מישל, שהתגלה כי היא עובדת עבור הממשלה, ושמה האמיתי הוא קארן.
כאות תודה לניקו, קישר אותו הסוכן עם בכירי העולם התחתון וביניהם ג'ון גראוולי הגוסס, ראש משפחת המאפיה החזקה ביותר בליברטי סיטי, ולאחר שניקו מוכיח את עצמו, הסוכן הממשלתי וגראוולי מנצלים את קשריהם כדי למצוא עבורו את האיש שניקו מחפש, דארקו ברביץ' שבגד בו בצבא, ולהביאו מאירופה לליברטי סיטי.
ניקו פגש את דארקו, שמצבו הבריאותי הידרדר עקב התמכרות לסמים קשים, והשחקן יכול לבחור אם להרוג אותו או להשאיר אותו בחיים.
באותה עת התחבר ניקו אל משפחת מק'רירי הקשורה לעולם הפשע, בעיקר לפטריק "פאקי" וקייט, היחידה שלא קשורה אל הפשע במשפחה, ודרכם הכיר ניקו משפחת פשע נוספת בראשות ג'ימי פגורינו, מאפיונר ששאף להשתלב בין חמש משפחות הפשע החזקות של ליברטי סיטי.
באותו הזמן, ניקו הסתבך עם משטרת ליברטי סיטי, ונאלץ להתחבר לשוטר בשם פרנסיס, השייך למשפחת מק'רירי.
בעקבות כך שניקו עזר לאחיו של פרנסיס, דרק, הוא מקבל מפרנסיס משימה להרוג את אחיו.
אם ניקו יהרוג את דרק, יוכל לבטל את המשטרות שאחריו.
בסוף המשחק, פגורינו נותן לניקו משימה אחרונה - לקיים עסקת סמים עם דימיטרי, שבגד בניקו בתחילת המשחק.
ניקו גילה איפה נמצא דימיטרי ולשחקן יש שתי אפשרויות: לבצע את העסקה ששווה הרבה מאוד כסף (רומן התקשר לניקו והמליץ לו לבחור באפשרות זו), או להגיע אל דימיטרי ולהרוג אותו (קייט המליצה לניקו לא לבצע את העסקה ולא למכור את עקרונותיו בכסף).
הבחירה במשימה זו תקבע את סוף המשחק.
אם השחקן יבחר לנקום ולהרוג את דימיטרי, תיענה קייט לחיזוריו של ניקו ותבוא איתו לחתונה של רומאן, שם יגיע פגורינו כדי לחסל את ניקו אבל יפגע בקייט ויהרוג אותה.
אחר כך יגיע ניקו לפגורינו בעזרת רומאן וחברו ליטל ג'ייקוב, ויחסל אותו באי האושר.
לאחר מכן יתקשר רומאן לניקו ויאמר לו שמלורי בהיריון, ואם מדובר בבת הם יקראו לה קייט.
אולם אם יבחר השחקן לקיים את העסקה, קייט תכעס ולא תבוא עם ניקו לחתונה, ודימיטרי ינסה שוב לבגוד ולחסל את ניקו בזמן העסקה.
לאחר שניקו יצליח להרוג את אנשיו של דימיטרי, ולהשיג את הכסף, דימיטרי ישלח מתנקש כדי להרוג את ניקו בחתונה של רומאן, אבל הוא יפגע בטעות ברומאן ויהרוג אותו.
ניקו הורג את המתנקש, ונוסע עם ליטל ג'ייקוב להרוג את פגורינו הוא רואה שדימיטרי הורג את פגורינו ומתחיל מרדף אחרי דימיטרי.
בסוף, ניקו תופס והורג את דימיטרי באי האושר.
ניקו בליק (1978-) אדם ממוצא סרבי והפרוטגוניסט.
בעברו היה חייל במלחמת בוסניה האכזרית.
כחייל, אולץ לפגוע ולרצוח עשרות בני אדם, וחזה במותם של רבים מחבריו.
לאחר המלחמה, עבד בהברחת אנשים לאיטליה, אצל הפושע ריי בולגרין.
לאחר שאחד המבצעים כשל, בולגרין האשים את ניקו בגנבת כסף ואילץ את ניקו לברוח לספינה, שם שהה שבעה חדשים עד שהגיע לליברטי סיטי.
בהמשך, מתברר שניקו הגיע לליברטי סיטי לא רק על מנת לברוח מבולגרין, אלא גם כדי למצוא את פלוריאן קראביץ', חייל ששירת איתו ביחידה.
אחד החיילים ביחידה זו, של 15 חיילים, מכר מידע עליה לאויבים וכך גרם את מותם של 12 חברי היחידה.
ניקו ידע שפלוריאן נמצא בליברטי סיטי, ושיער שהוא הבוגד.
לבסוף התגלה שפלוריאן אינו הבוגד.
ניקו זיהה את הבוגד דארקו ברביץ', והשחקן יכול לבחור האם להרוג אותו או לא.
רומאן בליק (1977-) הוא בן דודו של ניקו.
הוא התגורר בעיר ליברטי במשך 10 שנים.
במיילים ובמכתבים ששלח לניקו ולאמו, הוא סיפר על העושר, על האחוזות, על מכוניות הספורט המפוארות ועל הנשים הרבות שיש לו.
כשהגיע ניקו, והוא גילה שהכול היה שקר וכי רומן חי בדירה קטנה ודחוקה ומפעיל תחנת מוניות זוטרה.
רומאן מאוהב במלורי, המזכירה הלטינית שעובדת בתחנת המוניות שלו.
רומאן מכור להימורים, ולא פעם מסתבך במשחק בגלל חובות: בהתחלה הוא מאלץ את ניקו לעבוד עבור ולאד גלבוב כדי להחזיר את הכסף, ובהמשך גם נחטף.
לבסוף רומאן מתחיל להגשים באמת את החלום האמריקני, מחליף את המוניות בתחנה שלו במכוניות יוקרתיות ועובר לגור בבית יוקרתי באלגונקווין (מנהטן).
לאורך כל המשחק מנסה רומאן לשכנע את ניקו להפסיק לפשוע ולהתחיל לחיות חיים נורמליים ולהנות מהחלום האמריקני.
רוב המשימות של רומאן מופיעות בתחילת המשחק ונחשבות לקלות ביותר.
רומן מתחיל לשכוח את שפת האם שלו (כנראה סרבית) וכאשר ניקו מדבר בה הוא מבקש שידבר באנגלית (עם זאת הוא מדבר קצת סרבית במהלך המשחק).
דימיטרי רסקלוב (1969-2008) הוא האנטגוניסט המרכזי במשחק.
לאחר שוולאד גלבוב, העבריין שרומאן חייב לו כספים, שכב עם מלורי (חברתו של רומאן), ונרצח בידי ניקו, חייל של דמיטרי חוטף את ניקו ורומאן.
דמיטרי ופאוסטין מציעים לניקו לעבוד במשפחת הפשע של פאוסטין.
ניקו ודמיטרי עושים ביחד ולחוד משימות עבור פאוסטין שהולך ומאבד את שפיות דעתו.
לבסוף מסבך פאוסטין את דמיטרי בעולם התחתון ודמיטרי שולח את ניקו לחסל אותו.
לאחר שניקו ביצע את המשימה, התגלה דימיטרי כבוגדני וכקושר קשר עם ריי בולגרין, המעסיק של ניקו במזרח אירופה, נגד ניקו, ושרף את הדירה שלו ואת משרד המוניות של רומן.
בהמשך דימיטרי גם נקשר לחטיפה של רומאן.
בסוף המשחק ניקו הרג את דימיטרי, אך המשימה שבה דימיטרי נרצח משתנה בהתאם לבחירה של השחקן לקראת סוף המשחק.
המשימות שעושים לצד דמיטרי קלות אבל כשנאבקים בו יש קושי רב.
ליטל ג'ייקוב (1982-) הוא סוחר נשק מג'מייקה וחברם של ניקו ורומאן.
ג'ייקוב חבר לניקו והביא לו נשק בתחילת המשחק.
למרות שג'ייקוב מרבה לעשן מריחואנה למורת רוחו של ניקו, מתגלה ג'ייקוב כחבר נאמן שעזר לניקו להחלץ ממצבים מסוכנים ואף השתתף במשימה האחרונה, שבה עזר לחלץ את ניקו מהמצב.
ג'ייקוב שייך ל"פלוגה הג'מייקית", כנופיית "יארדיס" בליברטי סיטי שמתעסקת בסמים, וקרוב למנהיג, "ריל באדמן".
מופיע לראשונה: "It's Your Call"
מלורי ברדס-בליק היא החברה הפורטו-ריקנית של רומן, שבסופו של דבר התחתנה אתו.
היא עזרת לרומן ולניקו להתאקלם בבוהאן (ברונקס) לאחר שעזבו את ברוקר (ברוקלין) בשל הבגידה של דימיטרי רסקלוב.
ג'ימי פגורינו - הוא ראש משפחת הפשע פגורינו שבאלדרניי והאנטוגוניסט השני במשחק.
הוא שאף להיכנס ל-"קומישן" – איחוד של חמש המשפחות החזקות בליברטי סיטי (אנצ'לוטי, פאבאנו, מסינה, גמבאטי ולופיסלה).
למרות רצונו, איחוד משפחות הפשע לא התלהב מפגורינו וחשבו לבדיחה ולא יותר מכך.
כדי לנסות להיכנס, הוא השתמש בשירותם של בני משפחת מק'רירי, שניסו בעזרת ניקו, להפיל את משפחת אנצ'לוטי, המשפחה החלשה ביותר באיחוד.
במהלך המשחק סופר שהיה לו בן שהתאבד, והאיש שהיה הכי קרוב אליו הוא אנטוני, העוזר שלו, שלבסוף החליט להלשין ולכן נרצח על ידי ניקו, שהפך לאיש המועדף על פגורינו.
בסוף המשחק, עסקי המשפחה התחילו להתפרק ולפגורינו נותר סיכוי אחרון – לבצע עסקת הרואין עם דימיטרי רסקלוב, שבגד בניקו בתחילת המשחק.
פגורינו הורה לניקו לקיים את העסקה, ולשחקן ניתנת בחירה האם לקיים את העסקה או ללכת ולהרוג את דימיטרי.
אם השחקן בוחר בנקמה, משפחת פגורינו תקרוס וג'ימי יגיע לחתונה של רומן כדי לנסות לחסל את ניקו (ויפגע בשוגג בגופה של קייט מק'רירי מה שיגרום לקייט למות).
אחר כך ניקו מוצא אותו מתחבא בקזינו נטוש באלדרניי, ולאחר מרדף תופס אותו באי האושר (מבוסס על אי החירות), שם הוא מודיע לו שהוא אינו אלא בדיחה והורג אותו.
אם השחקן יבחר בעסקה, משפחת פגורינו תקבל כוח, אבל דימיטרי רסקלוב יבגוד בפגורינו וירצח אותו, כדי לא לחלוק את הכסף.
"פאקי" מק'רירי (1979 - עבד עם ניקו בפעם הראשונה במשימה עבור אליזבת'ה טורס, סוחרת סמים מבוהאן (ברונקס).
פאקי בא ממשפחה אירית, שבעבר היה לה שם גדול ונחשבה לחזקה יותר מכל משפחת פשע אחרת, אך אז עבדו עבור ג'ימי פגורינו.
פאקי התחבר לניקו, ואחרי ששדדו ביחד בנק הם הפכו לחברים.
אחותו של פאקי, קייט מק'רירי, התקרבה לניקו במהלך המשחק, מה שהפריע לפאקי בהתחלה, אך בהמשך הסכים להם להיות יחד.
ברוסי קיבוץ (1977-) הוא מאמן כושר ממוצא ישראלי המכור לסטרואידים.
הוא אהב מכוניות מהירות ונשים, וטיפח את הגוף שלו.
היה לו מוסך וניקו עבד בשבילו בגנבת מכוניות, וגם ערך איתו מרוצים.
לאחר שניקו הבין שהוא הורג אנשים חפים מפשע בשביל ברוסי לחינם, הוא החליט להישאר בקשר איתו (והם נעשו חברים) אך מפסיק לעבוד עבורו.
באחת מהשיחות ביניהם סיפר ברוסי לניקו שבילדותו הוא סבל מעודף משקל, ולעגו לו בבית הספר על כך.
ניקו הבין שזו הסיבה לכך שברוסי החל לפתח את גופו ולהשתמש בסטרואידים.
לברוסי יש אח בשם מורי, שמופיע בחבילות ההרחבה.
דוויין פורג' (1973-) הוא פושע אפרו-אמריקני שהשתחרר מהכלא בעקבות סחר בסמים.
הוא היה מורה הדרך של פלייבוי X, גנגסטר שניקו הכיר דרך אליזבת'ה טורס.
לאחר שדוויין השתחרר מהכלא, הוא התלונן על החיים שלו.
העסק שלו, מועדון חשפנות, נלקח בידי עבריינים, והחברה שלו בגדה בו עם אופנוען ולקחה את כספו.
ניקו עזר לו להשתקם, החזיר לו את הכסף ואת העסק האובד, ולבסוף, לאחר שהסתכסך דוויין עם פלייבוי X, ניקו היה צריך לבחור להרוג אחד מהם.
אילו ניקו הרג את פלייבוי X, היה דוויין נותן לניקו את הבית הגדול של פלייבוי ונהיה חבר שלו.
אילו ניקו הרג את דוויין, פלייבוי לא ירצה לדבר איתו יותר כי הוא הרג את "הדמות האבהית" שלו, וניקו יבין שלפעמים חיים של חבר עדיפים על פני כסף.
קייט מק'רירי הבת היחידה במשפחת מק'רירי, וגם היחידה שלא מעורבת בפשע.
מהרגע שניקו נכנס לבית משפחת מק'רירי, ניתן לחוש במתח המיני בין ניקו לקייט.
היא התחילה לצאת עם ניקו, אבל בתור ידידים בלבד, ואם ניקו יבחר בסוף המשחק בנקמה, היא תעריך אותו ותרצה לפתח איתו קשר רומנטי, אולם מדובר בקשר קצר כי ג'ימי פגורינו יחסל אותה בשוגג בחתונתו של רומן.
פלוריאן קרביץ' / ברני קריין
ברני קריין או בשמו האמיתי פלוריאן, שירת עם ניקו בצבא במזרח אירופה.
ניקו למעשה הגיע לארצות הברית כדי למצוא אותו.
ניקו חשד שפלוריאן הוא זה שבגד במחלקה שלהם וגרם למותם של 12 חברים ושינוי האישיות והמוסריות של ניקו לעד.
כשמצא אותו, דרך בחור שהוצג לניקו לאחר שהוא עבד אצל ריי בוצ'ינו, הוא גילה שפלוריאן יצא מהארון ושינה את שמו לברני קריין.
לברני היה רומן עם סגן ראש עיריית ליברטי סיטי, וניקו עזר לו כי אנשים התנכלו לו בשל נטיותיו, וניסו לסחוט אותו ואת סגן ראש העיר.
ניקו גם גילה שהאנשים שניסו ולסחוט את ברני עבדו עבור דימיטרי רסקלוב.
מופיע לראשונה: "Wrong Is Right"
United Libery Paper הוא סוכן ממשלתי ששמו לא ידוע.
לאחר שנתפס ניקו על ידי מי שהייתה כביכול חברה שלו, מישל (ששמה האמיתי הוא קרן), שהתגלתה כסוכנת ממשלתית, ניקו הובל אל הסוכן והיה צריך לבצע עבורו מספר עבודות כדי שלא ייעצר.
בתמורה, הבטיח הסוכן לניקו שיעזור לו למצוא את האיש שהוא מחפש, דארקו ברביץ', ולבסוף הוא אכן מצא אותו בבוקרשט והביא אותו לליברטי סיטי בשביל ניקו.
במשימה הראשונה עם הסוכן, הוא הביא לניקו כרטיס ביקור עם מספר הטלפון שלו, ואמר לו ששמו לא רלוונטי למשימה, והוא נשמר בזיכרון הטלפון בשם U.L.
הוא גם מופיע ב-GTA V ובמצב האונליין, שם הוא דמות מינורית במספר משימות.
ריי בוצ'ינו הוא אחד מהסגנים (קאפו) של ג'ימי פגורינו, יחד עם פיל בל.
ניקו מכיר אותו דרך פאקי מק'רירי בזמן שהם מבריחים משלוח גדול של תרופות מרשם מהטריאדים (כנופיה סינית) אל המחסן שלו.
ריי הוא הבעלים של ריסטורנטה איטלקית בשם "דרוסילה'ס" שמשמשת גם כמקום מפגש עבור אנשיו.
הוא גאוותן, חנפן ולקקן, במיוחד כלפי הבוס שלו ג'ימי פגורינו.
פגורינו לא סומך עליו, ובסוף מורה לניקו להתנקש בחייו בחשד שהוא מלשין למשטרה.
הוא מופיע גם בחבילת ההרחבה The Lost & Damned, שם הוא מופיע כאנטגוניסט משני.
פיל בל הוא אחד מהסגנים של ג'ימי פגורינו, יחד עם ריי בוצ'ינו.
פגורינו סמך על בל וחושב שהוא שותף אמין, אף על פי שהוא 90% אירי ורק 10% איטלקי (דבר שהקשה על קבלת המשפחה לחמש המשפחות השולטות בעיר), וגם במהלך המשימות התעורר חשד שיש לבל רומן עם אשתו של פגורינו.
אם השחקן בוחר בסוף המשחק באפשרות הנקמה, בל יתקשר לניקו ויאמר לו שזו החלטה נכונה וכי הוא מחליט לעזוב את משפחת פגורינו הנופלת.
אם השחקן בוחר באפשרות העסקה, בל ישתתף במשימה יחד עם ניקו.
בנוסף, בל הוא גרוש ובמהלך המשחק ממורמר על כך שאשתו עזבה אותו וזכתה במשמרת מלאה על הילדים.
ג'ון גארוילי הוא ראש משפחת גאמבטי, משפחת הפשע הכי ותיקה וחזקה בליברטי סיטי וכמו כן גם ראש ה"קומישן" מאז המוות של דודו.
הוא מאושפז מאז שנת 2005 בבית חולים בגלל מחלות לב.
ניקו מכיר אותו דרך הסוכן של U.L.P.C לאחר שזה שומע שניקו עובד בשביל פגרינו.
ג'ון מבקש מניקו להגן על פוליטיקאי ולהרוג את המאפיה הרוסית.
כאות תודה על העזרה של ניקו בשביל הסוכנות וג'ון הם מביאים את דראקו ברביץ' לעיר שם ניקו יחליט מה יקרה לו.
ג'ון מת אחרי סוף המשחק בגלל דום לב.
נחשב לאיש כבוד, ומעריך מאוד את ניקו.
ולאד גלבוב (1967-2008) הוא כריש ההלוואות בעולם התחתון.
הוא שייך למאפיה הרוסית בברוקר ויש לו קשרים עם דימיטרי רסקלוב ומיכאיל פאוסטין.
ולאד נותן לניקו משימות אחרי שניקו מגלה שרומאן חייב לולאד כסף.
בסוף ולאד שוכב עם מלורי וניקו שמרגיש אשם שלא אמר לרומאן, הרג את ולאד.
מתואר כאדם לא נעים המזלזל בזולת, וכאחד שמדבר הרבה מעל גובהו המצומצם.
אפילו הבוס שלו, מיכאיל פאוסטין, מתאר אותו כמטומטם וכי הסיבה היחידה שהוא החזיק את ולאד לצידו היא כיוון שהוא שוכב עם אחותו של ולאד.
פלייבוי X או בשמו האמיתי טרי סטיוארט, הוא גנגסטר אפרו-אמריקאי אשר חיי בבית ענק.
ניקו ופליבוי נפגשים דרך אליזבטה טורס וביחד עם פליבוי, ניקו עושה כמה משימות של אליזבטה וכמה משימות של פליבוי.
פלייבוי מכיר לניקו את דווין שהיה מורה דרכו של פלייבוי.
לבסוף פלייבוי ודווין מסתכסכים ולניקו יש אפשרות להרוג אחד מהם.
עם פליבוי יהרג, ניקו יקבל את ביתו ודוויין יהפוך לחברו.
אך עם דווין יהרג פלייבוי יבין שמורה דרכו מת ולא ידבר עם ניקו יותר.
מיכאיל פאוסטין (1963-2008) הוא ראש המאפיה הרוסית בליברטי סיטי.
מיכאיל מחליט להעביד את ניקו כדי לפצות על רצח ולאד.
מיכאיל שולח את ניקו ביחד עם דמיטרי לעבודות ותמיד מעדיף שהם יהרגו בלי לחשוב על התוצאה.
לבסוף דמיטרי משקר ואומר שמיכאיל בוגד וניקו מגיע אליו ומחסל אותו.
פאוסטין מכור לקוקאין, וניקו תופס אותו מסניף את הסם לנחיריו בהזדמנויות רבות.
לפאוסטין יש אשה בשם ילנה, שמתגלה כאשה רגועה ונעימה בהרבה מבעלה חם המזג.
פרנסיס מק'רירי הוא אח של קייט, דרק, ג'רי ופאקי.
הוא עובד כשוטר בכיר - ומושחת לא פחות - במשטרת ליברטי סיטי.
הוא מוכן לתפוס פושעים גם אם הוא עצמו עובר על החוק.
מפני שהוא יודע שניקו הרג את פאוסטין הוא מאיים אליו ושולח אותו להרוג כל מיני אנשים שיודעים שהוא עובר על החוק.
לבסוף הוא שולח אותו להרוג את אחיו דרק ולשחקן יש אפשרות את מי להרוג אם ניקו יהרוג את דריק ניקו יוכל להתקשר לפרנסיס ולבטל את המשטרות שרודפות אחריו ואם ניקו יהרוג את פרנסיס הוא יוכל להשתמש בבית בבגדים ואף בחשבון בנק של פרנסיס.
דריק מק'רירי הוא האח הבכור במשפחת מק'רירי.
הוא פושע שחוזר מאירלנד לליברטי סיטי אחרי שברח לשם בגלל בגידה של שני חבריו.
ניקו עוזר לו להשתקם והורג את שני חבריו שבגדו בו.
לבסוף פרנסיס מגלה שניקו עזר לדרק ומפחד שדרק יפליל אותו ונותן לו משימה להרוג את דרק.
עם דרק יהרג, ניקו יוכל להתקשר לפרנסיס ולבטל את המשטרות שאחריו ואם ניקו יהרוג את פרנסיס הוא יוכל להשתמש בבית בבגדים ואף בחשבון בנק של פרנסיס.
בהלוויה של אחד מהם הכנופיה האלבנית תתקוף.
נעצר ונכלא אחרי: "Blood Brothers""
ג'רי מק'רירי הוא האח האמצעי במשפחת מק'רירי.
הוא בהתחלה לא מתרשם מניקו אך בסוף מחבב אותו ונותן לו משימות.
אחרי מות אחד מאחיו (פרנסיס או דרק) הוא נעצר ונכלא ומשם נותן לניקו משימות.
מני אסקואלה הוא גנגסטר לשעבר שגר בבוהאן (ברונקס).
הוא ידוע בכך שיצא מעולם הפשע ועבד כדי לנקות את הרחובות מסוחרי סמים.
הוא הכיר את ניקו דרך מלורי, ושילם לו כדי שיחסל סוחרי סמים ויתן את הקרדיט למני.
מני אהב את אור המצלמות והפרסום.
לבסוף בא מני להצטלם כשהוא התעמת עם אליזבטה טורס, סוחרת סמים בעלת שם גדול שאיבדה את הכוח בגלל המשטרה, ואליזבטה (שהייתה בהשפעת קוקאין קשה ביותר) הרגה את מני שהרגיז אותה (כי כמעט חשף את מיקומה בפני המשטרה).
נעצרת ונכנסת לכלא: "Have a Heart"
אליזבטה טורס היא סוחרת סמים גדולה שנמצאת בבוהאן (ברונקס).
ניקו הכיר אותה דרך מלורי, שגדלה באותה שכונה, ואליזבטה הכירה לניקו את פאקי מק'רירי.
חמומת מוח ופרנואידית, וחושבת שכולם רודפים אחריה ומנסים להשליך אותה לכלא.
לבסוף, ולאחר מספר משימות, מצאה המשטרה ראיות נגד אליזבטה, כולל תפיסתו של תיק מלא בקוקאין אצל ניקו, מה שמוביל למעצרה.
ג'וני קלביץ (1974-2013) הוא הדמות הראשית ב־The Lost and Damned ודמות משנית ב־GTA IV.
ג'וני חבר בכנופיית האפנוענים מאלדרני, הלוסט.
הוא עובד תחילה עם ניקו אצל אליזבטה ומאוחר יותר עם ריי.
הוא גונב את היהלומים מעסקה אחת ואיתם הוא וניקו מבצעים עסקה עם המוב היהודי, אך לואיס לופז גונב אותם חזרה וג'וני בורח עם הכסף וריי מאשים אותו ושולח את ניקו לפגוע בלוסט.
אף על פי שאין בינו לבין ניקו יחסים עוינים ג'וני היה זה שחטף את רומאן ומסר אותו למאפיה הרוסית מתוך רצונם להרוג את ניקו.
ג'וני מופיע גם ב-GTA V שם נהרג על ידי טרבור פיליפס, כאשר ג'וני גילה שטרבור מנהל רומן עם חברתו לשעבר ג'וני הלך להתעמת איתו חזיתית והוא נהרג לאחר שטרבור בועט לו בפנים מספר פעמים ושובר לו את הגולגולת.
לואיס פרננדו לופז (1983-) הוא הדמות הראשית ב־The Ballad Of Gay Tony.
לואיס מופיע בשוד הבנק של ליברטי סיטי בו הוא בין האנשים ששוכבים על הרצפה.
לואיס רצה להביא כסף לבוס שלו טוני ההומו.
בהמשך ג'וני גונב את היהלומים שלהם ולואיס גונב אותם חזרה ולבסוף ניקו ופאקי נותנים את חברה של טוני, גרייסי ובתמורה מקבלים את היהלומים שנגנבים על ידי ריי בולגרין ונעלמים.
(יש לך אפשרות להרוג את לואיס)
מופיע לראשונה: "Three's a Crowd"
מישל/קארן הייתה לשעבר חברה של ניקו.
ניקו הביא אותה ואת מלורי במונית ומאז הם התחילו לצאת.
בהמשך ניקו הביא תיק מלא בסמים לליטל ג'ייקוב שהיה אמור להעביר לאליזבטה, אך מישל הופיעה והודיעה שהיא עובדת בממשלה והיא לקחה את התיק.
היא נתנה לניקו את United Libery Paper וגילתה לניקו ששמה האמיתי זה קארן.
קארן מופיעה גם ב-GTA V וב-GTA Online במספר משימות.
מופיע לראשונה/יכול להרג: "That Special Someone"
דראקו ברביץ' הוא האחד שבגד ביחידתו של ניקו ורק ניקו ופלוריאן שרדו.
United Libery Paper מביא את דראקו מרומניה, שם ניקו מגלה כי בחלוף השנים הוא התמכר לסמים קשים שהרסו את חייו ולניקו יש אפשרות לבחור את גורלו.
ריי בולגרין (1958-2008) הוא פושע רוסי שניקו עבד אצלו בהברחת אנשים לאיטליה.
לבסוף ריי האשים את ניקו בהפסדת כספים אחרי שמבצע כשל וניקו ברח לליברטי סיטי.
שם דימיטרי התגלה שחבר של ריי ובגד בניקו.
לבסוף ריי נהרג על ידי לואיס במשחק The Ballad Of Gay Tony כאשר ניסה לברוח מהמדינה במטוס.
העיר ליברטי מבוססת ברובה על העיר ניו יורק.
משום שעלילת המשחק מתרחשת בשנת 2008, מראה העיר שונה מזה שב-GTA 3 אשר עלילתו התרחשה בשנת 2001. האוכלוסייה בעיר עומדת על כשמונה מיליון נפשות.
המרחב הכולל של העיר קטן יותר מסאן אנדראס (המשחק הקודם בסדרה), אך עם זאת ליברטי סיטי הרבה יותר מפורטת; בעוד שבסאן אנדראס יש אזורים רבים שהם פשוט ריקים מתוכן, בליברטי סיטי הגדולה כל פינה קטנה מעוצבת ומפורטת.
הגעה מצדה האחד של העיר לצדה השני מצריכה שעה לפחות.
הגשרים שמחלקים את העיר סגורים לעיתים באופן זמני בשל איום ביטחוני של טרוריסטים.
לכן, לשחקן יהיו קשיים (בדמות המשטרה) להגיע לאזורים השונים של העיר בשלב המוקדם של המשחק אך עם זאת, הדבר אפשרי.
עם התקדמות המשחק, יוכל השחקן לחקור חלקים נוספים של העיר ללא בעיות או מכשולים.
עם זאת, למרבית הבניינים לא ניתן להיכנס (אלא אם כן משתמשים במודים).
כמו העיר ניו יורק, גם ליברטי סיטי מחולקת לחמישה רבעים:
ברוקר - רובע זה מבוסס על ברוקלין.
תחנת המוניות של רומאן בליק נמצאת ברובע הזה.
גשר ברוקר (מבוסס על גשר ברוקלין), מקשר בין ברוקר ואלגונקוין.
אלגונקווין - הרובע אלגונקווין מבוסס על מנהטן.
והוא החלק המפורסם והמגוון ביותר בעיר.
מבנים רבים כמו בניין אמפייר סטייט, פסל החרות, בניין קרייזלר, בניין מט לייף שעבר שינוי קטן ובמשחק קרוי גט-א-לייף ("תמצא חיים"), בניין האו"ם, ו-גשר מנהטן מופיעים ברובע הזה.
כמו כן כיכר טיימס, סנטרל פארק ווול סטריט מופיעים גם הם ברובע.
אלגונקווין קרויה על שם שבט אינדיאני בדומה למנהטן.
דיוקס - הרובע דיוקס מבוסס על קווינס.
ברובע הזה נמצא שדה התעופה "פרנסיס", המבוסס על נמל התעופה הבינלאומי ג'ון פ.
בוהאן - הרובע בוהאן מבוסס על הברונקס.
הרובע הזה הוא החלק הקטן ביותר בעיר.
אלדרני - הרובע אלדרני מבוסס על ניו ג'רזי.
GTA IV ממשיך מבחינה רעיונית את המשחקים האחרים בסדרה.
המרחב האדיר של המשחק מעניק לשחקן אפשרות לנוע בחופשיות בכל אזור במשחק, ולבצע דברים רבים: כשניקו נמצא מחוץ לכלי רכב הוא יכול ללכת, לרוץ, לקפוץ, לטפס על קירות ועל גדרות, לשחות, להתגלגל ולבצע קרב מגע.
השחקן יכול לגנוב כל כלי רכב שירצה במשחק (חוץ מהמטוסים בשדה התעופה העירוני).
במהלך המשחק, יכול השחקן לבחור כיצד לשחק.
השחקן בוחר מתי לגשת למשימות, ובזמנו החופשי יכול לצאת ולחקור את העיר הגדולה.
אם השחקן זורע הרס בעיר, משטרת העיר עשויה לפתוח במרדף אחריו.
המשטרה מתעסקת גם בעניינים קטנים יותר (כמו: גנבת כלי רכב, הכאת אזרחים, כיוון כלי נשק על אזרחים ורצח של מספר מועט של אנשים), בעוד שה-FIB (ה-FBI של המשחק) והיחידה ללוחמה בטרור הקרויה N.O.O.S.E (המקבילה ל-SWAT), מגיבים לפשעים חמורים הרבה יותר (במשחק זה אין כוחות צבאיים, בניגוד למשחקים הקודמים).
בשונה מקודמי הסדרה, המשימות יהיו הרבה יותר ארוכות ומאתגרות וחלקן יכולות להימשך מספר ימים באזור הזמן של המשחק (שבו כל שתי דקות מציאותיות נחשבות לשעת משחק).
השחקן גם יכול לבחור כיצד לבצע משימות ולסיימן, וכך להשפיע על עלילת המשחק.
חידוש נוסף הוא שניקו יכול ללכת עם חבר לברים ולהשתכּר, דבר המקשה על הליכתו ונהיגתו בזמן שלאחר השתייה.
ניקו יוכל ללכת לאכול בדוכני הוט דוג, דוכני המבורגרים ודוכני אגוזים כדי לחדש את מנת חייו.
ניקו יוכל גם לישון (כך גם שומרים את המשחק) כדי לחדש את חייו.
פעולת גנבת מכוניות חונות מעט מסובכת מזו שבמשחקים הקודמים.
כעת על השחקן לשבור את אחד החלונות במכונית, ולהפעיל את מנוע המכונית בעזרת חוטי חשמל.
חלק מהמכוניות בעיר מצוידות במכשיר GPS עם הכוונה קולית.
אם ניקו נכנס למכונית משטרה, הוא יכול להיכנס למאגר המידע של משטרת ליברטי סיטי באמצעות המחשב, ולהוציא מידע חסוי על פושעים בעיר, ואפילו מידע עדכני על עצמו.
בכל שלב במשחק, השחקן יכול להזמין מונית שתגיע תוך שניות לאסוף אותו.
בשונה מהמשחק הקודם, השחקן לא יוכל להטיס מטוס (ללא שימוש במודים), אך הוא יוכל להשתמש בדגמים שונים של מסוקים כולל מסוק מלחמתי חדש (ולאו דווקא ה"האנטר" הקלסי).
המנוע הגרפי החדש משפר את מראה ההרס והחורבן שיכול לקרות למכוניות.
בנוסף לכך, ניקו עלול לעוף דרך השמשה הקדמית אם יהיה מעורב בתאונה קטלנית.
כשהשחקן עולה על אופנע הוא חובש קסדה, אולם אם השחקן מעורב בתאונה כשהוא רוכב על אופנוע, הקסדה שעל ראשו של ניקו עשויה ליפול.
כל תאונה בכביש מורידה את רמת החיים של ניקו, אחרי תאונה קטלנית ניקו נעשה צולע ואפילו עלול לשבור עצמות.
המכוניות אינן מתפוצצות כשהן הפוכות; מכוניות יכולות להתפוצץ רק אם קליע יחדור לאזור הקרוב ביותר לתא הדלק או לאחר פגיעות רבות או לאחר פגיעה או שתיים מנשק קטלני (רימון RPG וכו).
בזמן הנסיעה, השחקן יכול לשבור חלונות בעזרת המרפק שלו ולירות עם נשק דרך החלון השבור.
מערכת הקרב של המשחק שופרה גם היא באופן רציני; כעת, אם נקלע השחקן לקרב יריות, הוא יכול להשתמש בכל דבר מוצק כמחסה ומגן.
השחקן יכול להחליק לעבר מחסה ולירות מתוכו.
הכוונת שופרה גם כן, והפכה לנוחה יותר.
כעת השחקן יכול לכוון לכל איבר בגוף של אנשים אחרים.
אם ניקו נפצע, הוא יכול להחלים בשינה, באכילה או בנטילת תרופות.
במשחק קיימים כלי נשק רבים [אך לא רבים כמו במשחקים הקודמים בסדרה], ועל השחקן ללמוד כיצד להשתמש בכלי הנשק שלו כדי להגיע למיומנות תפעול גבוהה שתשרת אותו בהמשך המשחק.
כל כלי נשק במשחק נגיש (בשונה משאר המשחקים שבהם היו כלי נשק נדירים שהשחקן היה צריך לחפש במשחק).
בנוסף לכלי נשק, השחקן יכול להילחם בידיו וברגליו, בשימוש במהלכי אמנות לחימה שונים.
בערי המשחק אפשר למצוא מגוון חנויות כלי נשק, ולקנות כלי נשק, ציוד ומגן.
ב-GTA IV הטלפון הנייד של השחקן עובר שינוי משמעותי: מעתה הטלפון הוא לא רק כלי לקבלת שיחות מדמויות אחרות במשחק – אלא גם אמצעי להזין קודים מגוונים (המעניקים לשחקן דברים כמו בריאות מחודשת, ועוד), וגם אמצעי עבור התקשרות ופעולות נוספות.
השחקן יכול להתקשר לדמויות אחרות במשחק, ולקבוע פגישות.
במכשיר הסלולרי ישנה מצלמה שבה יכול השחקן לצלם תמונות.
השחקן יכול להזעיק את המשטרה כדי לעצור אויבים שמאיימים עליו.
ניקו יכול גם להזעיק אמבולנס ולהתקשר למכבי האש.
ניקו יכול לגלוש באינטרנט, דרך מחשבים בבתי קפה או בביתו.
באינטרנט הוא יכול למצוא מידע רב שיעזור לו במהלך המשחק.
הוא יכול לתקשר גם עם אנשים אחרים במשחק בעזרת האינטרנט.
בנוסף, דרך הטלפון אפשר לגשת ישירות למצב מרובה משתתפים.
בגרסת המחשב תינתן גישה לעורך הווידאו הבלעדי דרך הטלפון.
GTA IV הוא המשחק הראשון בסדרה הכולל בתוכו מצב מולטיפלייר רשמי, עד כ-16 שחקנים יכולים לשחק בו בקונסולות.
בגרסת המחשב ניתן לשחק עם 32 שחקנים לכל היותר, וזו כוללת מולטיפלייר מורחב בלעדית.
המולטיפלייר מגוון, ומכיל כ-15 מצבי משחק שונים מ-5 סוגים:
משחק קבוצתי - כמו - "קרב עד המוות בקבוצות", "שוטרים וגנבים", "כבשו את הבסיס", ועוד.
קו-אופ - המאפשר לבצע משימות ביחד עם אנשים אחרים כגון – "מצב חופשי", "פוצץ את הבסיס" וכו'.
תחרות - המתאפיין במשחקי "קרב עד המוות" הקלאסי, "משימת מאפיה", או "עיר גנבת המכוניות" שבה הבוס של השחקן יבקש רכב מסוים שתביאו ליעד מסוים ובמצב מסוים.
מרוץ - ישנם 2 סוגים למצב זה.
הראשון הוא "מרוץ רגיל" והשני - "מרוץ GTA" המאפשר לשחקן להתחרות ותוך כדי לירות על מי שמפריע לו בדרך.
מסיבה - מצב משחק שבעצם הוא רצף של משחקים מרובי משתתפים, כדי שחבריך לא יברחו לך.
המשחק קיבל ביקורות מצוינות, ומבקרים רבים בחרו להעניק לו ציון מושלם.
המשחק שבר את שיאי המכירות, גם עבור הפלייסטיישן 3 וגם עבור האקס בוקס 360 ואף נרשם בספר השיאים של גינס.
הניו יורק טיימס פרסם ביקורת שלפיה GTA IV הוא המשחק הטוב ביותר בהיסטוריה.
IGN העניקו למשחק 10 מתוך 10, ומסרו בתגובה ש"איננוּ נותנים למשחק ציון 10 סתם, אלא כי הוא ראוי לציון".
למשחק פורסמו מספר רב של טריילרים.
הטריילר ברובו הראה חלקים נרחבים מהעיר ליברטי, ובסופו של דבר את הדמות הראשית, ניקו בליק, בצורה המזכירה סרט קולנוע.
הטריילר השני, שנקרא "Looking for that Special Someone", וחשף את המשחקיות שבמשחק.
בנוסף לכך, הצופה זכה לראות חלקים נוספים מהעיר, כלי רכב וכלי נשק חדשים ואת הדמויות הנוספות שבמשחק.
הטריילר השלישי נקרא "Move Up, ladies", חשף את עלילת המשחק, והמשיך להציג את מה ששני הטריילרים הקודמים הציגו.
הטריילר הרביעי, שנקרא "Good Lord, What Are You Doing?" והמכונה גם "Everyone's a Rat", המשיך בחשיפת המשחק לעולם, ובנוסף לכך את המנוע הגרפי.
כל ארבעת הטריילרים זכו לביקורות טובות, והצליחו לשווק את המשחק בצורה טובה מאוד.
בנוסף לטריילרים, יצאו טיזרים קצרים שהציגו את היקום של GTA IV.
רוב הטיזרים עוסקים בדמויות חשובות במשחק.
בנוסף לכך, נחשפו פונקציות רבות במשחק כמו "הוויז ווירלס" (השירות הסלולרי במשחק) וגם מוסדות שונים כמו מועדון הנשק של ליברטי סיטי וכו'.
למשחק שתי חבילות הרחבה להורדה, ודורשות את התקנת המשחק המקורי, ששווקו גם על דיסק והן - GTA IV: The Lost And Damned ו-Grand Theft Auto: The Ballad of Gay Tony.
נכון ל-2024 ניתן לקנות אך ורק את הגרסה השלמה של המשחק כולל חבילות ההרחבה, המשחק בגרסת Complete נמכר בRockstar Games ובסטים
Grand Theft Auto 2 (בתרגום חופשי לעברית: "גניבת כלי רכב 2", ידוע גם בראשי התיבות GTA2) הוא משחק וידאו משנת 1999. זהו המשחק השני בסדרת משחקי הווידאו Grand Theft Auto.
על מנת לעבור שלב במשחק יש לצבור סכום כסף מסוים אותו ניתן במגוון דרכים, ביניהן ביצוע עבירות פליליות שונות וביצוע משימות עבור אחת משלוש המאפיות הקיימות בכל שלב.
חברת Rockstar Games, מפתחת המשחק, מאפשרת כיום להורידו בחינם מאתר הבית שלה במסגרת החלטתה לשחרר את משחקיה הקלאסיים לציבור הרחב לאחר שהם מפסיקים להיות רווחיים.
המקור היחיד שמשמש כעלילה הוא סרט באורך של 8:40 דקות ששוחרר יחד עם המשחק.
בתחילת הסרט נראה קלאוד ספיד (הדמות אשר משחקים) לאחר שהוא שוחרר מהכלא.
בלי סיבה ברורה רודפים אחרי קלאוד חבורה של אנשים שמנסים להכותו בעזרת מקלות.
בניסיון לברוח מהאנשים הרודפים אותו, קלאוד גונב מכונית בה הוא מוצא קופסאות שעליהן סימון של ארגון הפשע Zaibatsu ובהן שקיות בעלות תוכן לא מזוהה.
קלאוד מחליט לגנוב עוד מכונית שרואה בדרך, ובאותו הזמן איש החבר בארגון Zaibatsu מעדכן את הארגון על כך.
לאחר-מכן הארגון שולח מתנקש לחסל את קלאוד.
בשלב זה מתחיל מרדף משטרתי אחרי המכונית של קלאוד, בסופו קלאוד מצליח להתחמק מהמשטרה וצובע את המכונית בלבן.
לאחר מכן, בניסיון להיות "המלך של העיר", קלאוד מגיע אל מקום בו נמצא ארגון פשע (ראש הארגון בסרט מזכיר את אחד מראשי הארגון Zaibatsu במשחק) ומציע לחסל אדם מסוים.
כשראש הארגון אומר לקלאוד להסתלק קלאוד נותן שתיים מהשקיות שמצא בקופסאות של Zaibatsu, דבר שמשכנע את ראש הארגון שנותן לקלאוד בסופו של דבר את משימת החיסול.
באותו הזמן קלאוד לוקח שתיים מהקופסאות של Zaibatsu ונותן אותן לארגון היאקוזה (ראש הארגון מזכיר את ראש היאקוזה במשחק וכל חברי הארגון בסרט מלוכסני עיניים).
קלאוד מקבל משימה מהיאקוזה לשחרר מספר אנשים, ולכן הוא נראה זמן קצר אחר-כך כשהוא יורה בנהג משאית אחת ומוציא מתא המטען שלה מספר אנשים מלוכסני עיניים.
מאוחר יותר קלאוד אוסף ברכב את חברי הארגון שנתנו לו את משימת החיסול ומביא אותם אל מועדון קטן בו נמצאים חברי היאקוזה.
קלאוד יחד עם חברי הארגון שאסף פורצים אל המועדון ומתחיל קרב בין שני הארגונים.
במהלך הקרב קלאוד יוצא החוצה, ובזמן שהוא מנסה לפרוץ אל מכונית, מופיע מאחוריו המתנקש ששלחו ה-Zaibatsu בתחילת הסרט ויורה בו שלוש פעמים.
בזמן שהמתנקש הולך קלאוד נופל על המדרכה ומת.
המשחק מוצג מנקודת מבט עילית.
השחקן מגלם דמות של איש צעיר שגונב מכוניות ונלחם בתושבים בעזרת כלי נשק שונים, במטרה להיכנס לעולם הפשע ולהפוך להיות "המלך של העיר".
תוך-כדי המשחק השחקן יכול לבצע משימות שונות מטעם ארגון פשע מסוים ובכך להשיג נקודות אהדה מצד אותו הארגון, אבל גם יאבד נקודות אהדה מצד הארגון היריב.
מלבד השוטרים יופיעו במקרה של פגיעה בתושבים גם אמבולנסים ומכבי אש.
כל משימה שהשחקן מצליח מעלה לו את המוניטין כפושע מקצועי, והוא מקבל פי שניים כסף על משימות נוספות, מאידך תפיסה על ידי המשטרה מורידה לו את המוניטין.
מלבד המשימות של ארגוני הפשע והשוטטות בעיר קיימות "משימות צד" הנקראות "השתוללות" (frenzy) בהן השחקן מקבל כלי מסוים וצריך לבצע משימה מסוימת בזמן קצוב (כמו לחסל בעזרת מקלע 120 תושבים בשלוש דקות, להרוס 12 מכוניות בעזרת להביור, ועוד.).
על-מנת לבצע את משימות הצד השחקן צריך למצוא עיגולים ירוקים עם ציור של גולגולת עליהם המפוזרים ברחבי העיר, כשלכל משימה עיגול שונה.
מלבד מהעיגולים של משימות הצד קיימים גם עיגולים המעניקים תוספות שונות לשחקן כמו להיהפך בלתי נראה למשך זמן מסוים, להיפטר משוטרים, לקבל מפתח למקום מסוים, תוספת חיים, תוספת הגנה, ועוד.
בין לבין- כאשר השחקן נוסע במכונית הוא יכול להאזין לרדיו של כל מאפיה שבו המאפיה משכנעת אותו להצטרף אל שורותיהם.
זאיבצו - סמלה הוא האות z צהובה (מאפיה זאת קיימת בכל 3 השלבים).
מתמחה בסחר ימי וסחר בסמים.
חברי המאפייה לובשים חלוקים שחורים.
יאקוזה - סמלה הוא ין כחול.
הארגון מתעסק בסחר בסמים ובעל מעבדה הממוקמת ברחוב בו הארגון שולט.
כל חברי המאפיה הם בעלי עיניים מלוכסנות.
לוני - סמלם הוא חייכן (סמיילי) קורץ.
הארגון מורכב מחולי נפש, וחברי הארגון חיים בבית חולים לחולי נפש.
חברי המאפיה לובשים חלוקים ירוקים.
SRS - סמלם הוא מגן מוזהב.
הארגון מורכב ממדענים המתעסקים בפיתוח כלי נשק מתקדמים, שיבוט בני אדם, הנדסה גנטית ורובוטים.
המכונית של הארגון היא המכונית המהירה ביותר ששייכת לארגון פשע מסוים.
כל חברי הארגון שנראים במשחק נראים כמהונדסים גנטית.
redneck - סמלם הוא דגל הקונפדרציה.
מעריצים מושבעים של אלביס פרסלי ומומחים בפצצות.
עסקם העיקרי הוא סחר באלכוהול.
פירוש המילה " redneck" בעברית הוא "גזען",וזאת משום שהמאפיה דוגלת בגזענות וכל חייליה הם לבנים ולא שחורים, בעוד שבכל שאר המאפיות ישנם גם חיילים שחורים.
המאפיה הרוסית - סמלם הוא כוכב אדום.
המכונית של הארגון היא המכונית הכי יציבה ומוגנת במשחק.
בעלי מפעל להכנת נקניקיות מבשר אדם.
הרי קרישנה - סמלם הוא פרח כתום.
המשחק מתרחש ב-Vice City ב-1984, שנתיים לפני אירועי Vice City.
המשחק מתמקד באחיו של לאנס וואנס, ויקטור, שנורה במסגרת סחר הסמים בפתיחת Vice City.
בתחילה המשחק היה אמור לצאת בצפון אמריקה ב-17 באוקטובר 2006 ובאירופה ב-20 באוקטובר 2006, אבל בתחילת ספטמבר הודיעו המוציאים לאור שההוצאה נדחית לפחות ל-31 באוקטובר בצפון אמריקה.
באותה הודעה גם הוחלט שהמשחק יצא לאור ב-10 בנובמבר 2006 באוסטרליה.
באירופה (פרט לבריטניה), המשחק ספג דחיות נוספות, עד לתאריך הסופי: 10 בנובמבר 2006. המחיר הרשמי של המשחק בגרסת ה-PSP הוא 49.99$ בארצות הברית, 49.99€ באירופה ו-34.99£ בבריטניה.
העלילה מתרחשת בשנת 1984, כאשר החייל ויקטור וואנס המכונה "ויק", מתחיל את הקריירה הצבאית שלו ב"וייס סיטי" ומתחיל לעבוד עבור המפקד שלו: סמל ג'רי מרטינז.
מרטינז שולח את ויק לבצע בשבילו את כל העבודות השחורות והמלוכלכות, ואומר לו שזה יעשה אותו עשיר.
אך הוא לא מרוויח דבר על כל העבודה שהוא עושה.
נוסף על כך, הוא מתעצבן על מרטינז משום שהוא שולח אותו להתעסק בסמים, מה שמזיק למוניטין שלו.
בין העבודות, הוא מכיר את פיל קסידי סוחר נשק צבאי המספק למרטינז תחמושת באופן קבוע ומרטינז קובע שויק ופיל יעבדו שניהם יחד עבורו.
מרטינז מחליט לטמון לויק פח ושולח אותו להביא בשבילו בחורה לבסיס ובהיעדרו של ויק הוא גם מחביא מריחואנה מתחת למיטה של ויק, כאשר ויק מגיע לש"ג מפקד הבסיס שרואה את הבחורה ושמצא את המריחואנה, מחליט שויק הפר את החוקים של הצבא ומעיף אותו מהצבא.
כדי שויק יצליח להתפרנס, פיל שולח אותו לעבוד אצל גיסו מרטי ג'יי ויליאמס ומכיר את אשתו של מרטי ואחותו של פיל ולואיס.
העסק מדרדר כשהצ'ולוס תוקפים אותם אבל הם מצליחים להימלט, לאחר מכן ויק ואומברטו יוצאים לקרב אחרון נגד הצ'ולוס-הם תוקפים את העסק הראשי שלהם ומצליחים להשמיד את העסק ולמחוק את הצ'ולוס מעיר.
לאנס וויק חותמים על חוזה עסקי עם קונה סמים עשיר, בריאן פורבס, אך לאחר מכן הם מגלים שהוא סוכן DEA ולוקחים אותו בשבי ובזמן הזה הוא מרמה אותם ושולח אותם למארבים של חבריו.
בהתחלה הוא שולח אותם לספנים באונייה אשר חוטפים את לאנס אבל ניצל על ידי ויק ולאחר מכן הוא שולח אותם לבר של אופנוענים אשר כמעט הורגת אותם.
לאחר מכן בריאן מנסה לברוח אבל ויק מצליח להרוג אותו.
ויק מתחיל לעבוד בצמרת הסמים של וייס סיטי אך מערכת היחסים שלו עם לואיס מתחילה להשתבש, זאת כאשר היא מתמכרת לסמים וויק חושד שניהלה רומן עם לאנס.
השניים נהיים ברוגז לתקופה ארוכה.
ויק גם מתחיל לעבוד עבור הבמאי רני ההומוסקסואל שלאחר מכן עובר ניתוח לשינוי מין ונהפך לבחורה, ומצליח להרוויח כסף אחרי שהוא הצליח לשמור על הזמר פיל קולינס.
לאחר מכן מרטינז חוזר לפעולה ושולח את אנשיו אשר חוטפים את לואיס, מענים אותה ופוצעים אותה אך ויק נחלץ לעזרתה והשניים משלימים בסופו של דבר.
בהמשך מסתבר שמרטינז עבד כל הזמן עם האחים מנדז והאחים מנדז מנסים לחסל את ויק ואת לאנס אך הם מצליחים לצאת מהמלכודת, לאחר מכן ויק מתחיל לעבוד עבור ריקארדו דיאז ופותח בקרב נגד האחים מנדז, לאחר מכן האח מנדז הבכור ארמנדו מגלה על הקשר הזוגי בין ויק ללואיס וחוטף אותה.
בנוסף הוא שולח את אנשיו לביתו של לאנס והם מפוצצים ללאנס את המכונית.
לאנס העצבני רודף אחריהם וחודר לאחוזה של האחים מנדז אך נופל גם הוא בשבי.
ויק חודר לתוך האחוזה ומנהל קרב עם ארמנדו שמשתמש בלהביור.
ויק מצליח להרוג את ארמנדו, ולאחר מכן הוא בא לחדר הסמוך ורואה את לואיס הגוססת אשר נפצעה אנושות על ידי ארמנדו.
לואיס מבקשת מויק שאחותה תמשיך בגידול התינוקת, מודה לויק על הקשר ששניהם ניהלו ומתה מפצעיה בסופו של דבר.
כאשר ויק מגלה שמרטינז לקח חלק במותה של לואיס הוא ופיל קסידי חודרים לתוך הבסיס הצבאי וגונבים ממרטינז לבקשת דיאז מסוק קרב חדשני.
לאחר מכן ויק מורה לדיאז שהוא ולאנס מסיימים את השותפות שלהם איתו לאחר המשימה וחודר עם מסוק הקרב לבניין העסקים של האחים מנדז.
הוא נאבק באנשים של האח מנדז השני, דייגו מנדז, ובאנשים של מרטינז שנכנסים גם הם לקרב, לאחר מכן בעליית הגג ויק מנהל קרב עם דייגו מנדז ועם מרטינז והורג את שניהם.
לאחר מכן לאנס מגיע לאסוף את ויק והשניים נהיים שליטי הסמים החזקים ביותר בעיר.
עלילת המשחק בנויה באותה צורה כמו שאר משחקי Grand Theft Auto.
הגרפיקה משופרת יחסית לשאר משחקי הסדרה והפעם שמו דגש על כל הפרטים הקטנים, לדוגמה, מנועי הרכבים יותר מציאותיים ולמקורות המים יש מרקם מציאותי.
גרעין העלילה כולל אלמנטים של נהיגה והליכה.
כשהשחקן במצב רגלי הוא יכול ללכת, לרוץ, לשחות, לקפוץ, להכות עוברי אורח ולהשתמש בכלי נשק.
השחקן גם יכול לגנוב כלי תחבורה כגון מכוניות, סירות, מטוסים, מסוקים ואופנועים.
במשחק זה הוסיפו גם אופנועי ים, טרקטורונים, טרקטור, אופניים ורחפת.
אף על פי שביצוע משימות עלילתיות הן אמצעי להתקדמות במשחק ולפתיחת שלבים חדשים, הן לא הכרחיות למשחק.
כשהשחקן מחליט לא לקחת משימה של המשחק, הוא יכול לשוטט בחופשיות ולזרוע הרס וטרור.
מעשים אלה עלולים לגרור תגובה של הרשויות, שעוצמתה תהא תלויה ברמת ההרס.
תחילה תופיע המשטרה, אחר כך תגיע הסיירת המשטרתית, אחריה ה-FBI ולבסוף כוחות צבא.
השחקן גם יכול להשתתף במשימות משניות.
משימות המשנה קיימות גם במשחקי העבר של הסדרה, אבל פה הן משתדרגות.
תוספת מעניינת למשחק זה היא "פטרול בחוף הים", בה ויקטור צריך לסלק את האופנוענים מהחוף, לשמור על ביטחון המתרחצים, ולאחר השלמת המשימה מתקבלת יכולת לשחות ללא הגבלת זמן.
אחד מהאלמנטים המרכזיים במשחק הוא "בניית אימפריה".
זהו אלמנט חדש ומופיע לראשונה בסדרת המשחקים של ה-GTA.
אלמנט זה לוקח מאפיינים מהמשחקים הקודמים.
מה-Vice city הוא לוקח את ענייני הרכוש ומה-San Andreas הוא לוקח את מלחמת הכנופיות.
בשביל להרוויח כסף צריך השחקן להקים עסק שיתחרה בכנופיית האויב.
העסק אף יכול להיות נותן דמי חסות, מלווה בריבית, פתיחת בית זונות, סחר בסמים, הברחות ואפילו מעשי שוד.